钦定古今图书集成/明伦汇编/闺媛典/第155卷 > 马璇妻曹氏
## 钦定古今图书集成/明伦汇编/闺媛典/第155卷 > 马璇妻曹氏

按《济南府志》：“曹氏，禹城人。年十九，夫殁。长子从善二
岁，次子从周方娠。曹苦节抚孤，誓不更嫁。从周生十
有二日，流贼突至，曹挟二子逃难，曰：‘吾子母三人，存
则俱存，亡则俱亡。卒皆获全。翁姑相继没。豪族侵虐，
曹执志愈厉。孀居六十五年，备尝艰阻。年八十有三，
见孙十九人而卒’。”